
Т Е С К Е М Е


2017-жылдын «02» майы		 № 45  			      Москва шаары

Евразия экономикалык комиссиясынын Кеңешинин «Евразия экономикалык бирлигиндеги идентификациялоо каражаттары менен товарларды маркалоо системасын өнүктүрүү жөнүндө» тескемесинин долбоору тууралуу

1. Евразия экономикалык комиссиясынын Кеңешинин «Евразия экономикалык бирлигиндеги идентификациялоо каражаттары менен товарларды маркалоо системасын өнүктүрүү жөнүндө» тескемесинин долбоору (тиркелет) жактырылсын жана ал Евразия экономикалык комиссиясынын Кеңешинин кароосуна сунушталсын.
2. Ушул тескеме Евразия экономикалык бирлигинин расмий сайтына жарыяланган күндөн тартып күчүнө кирет.

Евразия экономикалык комиссиясынын
Коллегиясынын төрагасы					                   Т. Саркисян

ЕВРАЗИЯ ЭКОНОМИКАЛЫК КОМИССИЯСЫ
КЕҢЕШ


Т Е С К Е М Е


2017-ж. «___»  _______	 		 № 	   			              _______ш.

[bookmark: bookmark3]Евразия экономикалык бирлигиндеги идентификациялоо каражаттары менен товарларды маркалоо системасын өнүктүрүү жөнүндө

1. Евразия экономикалык бирлигиндеги идентификациялоо каражаттары менен товарларды маркалоо системасын өнүктүрүү маселелери боюнча жогорку деңгээлдеги жумушчу топ түзүлсүн жана анын курамы бекитилсин (тиркелет).
2. Ушул тескеме менен түзүлгөн жумушчу топ:
а) Евразия экономикалык бирлигиндеги идентификациялоо каражаттары менен товарларды маркалоо жөнүндө макулдашуунун (мындан ары – Макулдашуу) долбоорун даярдоо максатында төмөндөгү негиз болуучу принциптерди макулдашсын:
катуу талап кылынуучу отчёттуулук бланктары түрүндө контролдук (идентификациялык) белгилерди колдонуу жолу менен жана башка ыкмалар аркылуу индентификациялоо каражаттары менен товарларды маркалоону жүзөгө ашыруу мүмкүнчүлүгү;
Евразия экономикалык бирлигине мүчө мамлекеттин (мындан ары – мүчө мамлекет) ички рыногунда товарды жүгүртүүгө киргизүү этабында, мүчө мамлекеттердин өз ара соода жүргүзүүсүнүн алкагында товарды өткөрүүдө, ошондой эле катуу талап кылынуучу отчёттуулук бланктары түрүндөгү контролдук (идентификациялык) белгилерди колдонуудан айырмаланган идентификациялоо каражаттары менен товарларды маркалоо ыкмалары пайдаланылган учурда мүчө мамлекеттин ички рыногунда товарды жүгүртүүдөн чыгаруу этабында товар тууралуу маалыматтарды товарларды маркалоонун маалыматтык тутумуна (мындан ары – маалыматтык тутум) киргизүү зарылчылыгы;   
мүчө мамлекеттин өзүнүн мыйзамдарында катуу талап кылынуучу отчёттуулук бланктары түрүндөгү контролдук (идентификациялык) белгилер колдонулган учурда ошол мүчө мамлекеттин ички рыногунда товарды жүгүртүүдөн чыгаруу этабында, ошондой эле ошол мүчө мамлекеттин ички рыногунда товарларды жүгүртүүнүн башка этаптарында товар тууралуу маалыматтарды маалыматтык тутумга киргизүү тууралуу талаптарды коюу мүмкүнчүлүгү; 
Евразия экономикалык комиссиясынын (мындан ары – Комиссия) Кеңешине индентификациялоо каражаттары менен маркаланууга тийиш болгон товарлардын топторун аныктоо, ошондой эле товарлардын ар бир тобуна карата идентификациялоо каражаттарын жана аларга коюлуучу талаптарды, идентификациялоо каражаттары менен товарларды маркалоону киргизүү мөөнөттөрүн, ошондой эле маалыматтык тутумга киргизилүүчү товар тууралуу маалыматтардын курамын аныктоо боюнча ыйгарым укуктарды берүү;
мүчө мамлекеттин идентификациялоо каражаттары менен товарларды маркалоо ыкмасын аныктоо мүмкүнчүлүгү;
товарларды идентификациялоо каражаттарын пайдалануу жана Комиссиянын Кеңеши тарабынан аныкталган аларга коюлган талаптарды сактоо, ошондой эле Комиссия тарабынан аныкталуучу эрежелерге ылайык маалыматтык тутумдун улуттук компоненттеринин жана интеграциялык компонентинин өз ара аракеттенүүсүн камсыздоо шартында Макулдашуу күчүнө кирген күнгө карата колдонулуп жаткан товарларды маркалоонун улуттук тутумдарын мүчө мамлекеттерде пайдалануу мүмкүнчүлүгү;
Комиссия тарабынан бардык идентификациялоо каражаттарынын жана контролдук (идентификациялык) белгилердин сыпаттамасын, ошондой эле алардын мүнөздөмөлөрүн, аларда камтылган маалыматтын курамын жана түзүмүн камтыган идентификациялоо каражаттарынын бирдиктүү реестрин түзүү жана жүргүзүү зарылчылыгы;
2015-жылдын 8-сентябрындагы 2015-2016-жылдарда «Кийим предметтери, кийимге тиешелүү нерселер жана табигый аң териден тигилген башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду ишке ашыруу жөнүндө макулдашуунун жана 2016-жылдын 23-ноябрында кол коюлган 2015-жылдын 8-сентябрындагы 2015-2016-жылдарда «Кийим предметтери, кийимге тиешелүү нерселер жана табигый аң териден тигилген башка буюмдар» товардык позициясы боюнча контролдук (идентификациялык) белгилер менен товарларды маркалоону киргизүү боюнча пилоттук долбоорду ишке ашыруу жөнүндө макулдашуунун  аракеттенүү мөөнөтүн узартуу тууралуу протоколдун аракети токтогондон  кийин Макулдашууга ылайык «Кийим предметтери, кийимге тиешелүү нерселер жана табигый аң териден тигилген башка буюмдар» товардык позициясы боюнча товарларды контролдук (идентификациялык) белгилер менен маркалоону камсыздоо зарылчылыгы;
б) ушул пункттун «а» пунктчасында көрсөтүлгөн негиз болуучу принциптерди макулдашуунун жыйынтыктары боюнча Макулдашуунун долбоорун даярдасын жана аны Комиссиянын Кеңешинин кезектеги отурумунда кароого сунуштасын;
в) Россия Федерациясынын сунуштарын эске алуу менен тиркемеге ылайык идентификациялоо каражаттары менен маркалоону киргизүү максатка ылайык болгон товарлардын тизмегин түзсүн.
3. Ушул тескеме Евразия экономикалык бирлигинин расмий сайтына жарыяланган күндөн тартып күчүнө кирет.

Евразия экономикалык комиссиясынын Кеңешинин мүчөлөрү:

                    Армения 	        Беларусь 	              Казакстан	           Кыргыз 	              Россия
Республикасынан  Республикасынан  Республикасынан  Республикасынан Федерациясынан




В. Габриелян     В. Матюшевский        А. Мамин   	     О. Панкратов       И. Шувалов





























БЕКИТИЛДИ

Евразия экономикалык
комиссиясынын Кеңешинин
2017-жылдын «___» _______
№ ____ тескемеси менен

Евразия экономикалык бирлигиндеги идентификациялоо каражаттары менен товарларды маркалоо системасын өнүктүрүү маселелери боюнча жогорку деңгээлдеги жумушчу топтун
КУРАМЫ 

Никишина Вероника Олеговна	– Евразия экономикалык комиссиясынын Соода боюнча коллегиясынын мүчөсү (министр) (жумушчу топтун жетекчиси)
Евразия экономикалык комиссиясынан
Караян Хажак Гамлетович	– Маалыматтык технологиялар департаментинин директору
Кочарян Гагик Карленович	– Бажылык-тарифтик жана тарифтик эмес жөнгө салуу департаментинин директору
Армения Республикасынан
Мирумян Вахтанг Маисович	– Армения Республикасынын Өкмөтүнө караштуу Мамлекеттик кирешелер комитетинин төрагасынын орун басары 
Беларусь Республикасынан
[bookmark: _GoBack]Муквич Владимир Валерьевич 	– Беларусь Республикасынын Салыктар жана жыйымдар боюнча министринин орун басары
Казакстан Республикасынан
Кипшаков Аргын Мыктыбаевич 	– Казакстан Республикасынын Финансы министрлигинин Мамлекеттик кирешелер комитетинин төрагасынын орун басары
Жунусова Дана Бейсеновна 	– Казакстан Республикасынын «Атамекен» ишкерлер улуттук палатасынын башкармалыгынын мүчөсү
Кыргыз Республикасынан
Түмөнбаев Баккелди Рахимович	– Кыргыз Республикасынын экономика министринин орун басары
Россия Федерациясынан
Батуркин Андрей Николаевич 	– Федералдык салык кызматынын жетекчисинин орун басары
Евтухов Виктор Леонидович	– Россия Федерациясынын Өнөр жай жана соода министринин орун басары – статс-катчы
Нестеренко Татьяна Геннадьевна 	– Россия Федерациясынын финансы министринин биринчи орун басары
Чернякова Елена Евгеньевна 	– Россия Федерациясынын Финансы министрлигинин Мамлекеттик жана муниципалдык финансыларды башкаруу жана бюджеттик процессти маалыматтык камсыздоо жаатындагы маалыматтык технологиялар департаментинин директору

ТИРКЕМЕ

Евразия экономикалык
комиссиясынын Кеңешинин
2017-жылдын «___» _______
№ ____ тескемесине

Идентификациялоо каражаттары менен маркалоону киргизүү максатка ылайык болгон товарлардын тизмегинин долбооруна киргизүү үчүн Россия Федерациясы тарабынан сунушталган товарлардын
ТИЗМЕГИ

	Код
ТН ВЭД ЕАЭС*
	
Товардын аталышы


3004	Дозаланган дарылык формалар түрүндө өлчөп оролгон же чекене сатуу үчүн таңгакталган аралаш же аралаш эмес продукттардан турган, дарылоо же профилактикалык максаттарда пайдаланылуучу дарылык каражаттар (3002, 3005 же 3006-товардык позициянын товарларынан тышкары)
3303 00	Духи жана атырлар
4011	Жаңы пневматикалык резина шиналар жана покрышкалар
4203 10 000	Кийим, анын ичинде жумушчу кийимдин, табигый же композициялык булгаарыдан даярдалган предметтери 
6106	Аялдар же кыздар үчүн трикотаждан машинага же колго токулган блузкалар, блузалар жана блузондор
6201	Эркектер же балдар үчүн пальто, чолок пальто, жамынма, плащтар, курткалар (анын ичинде лыжалык), ветровкалар, штормовкалар жана ушул сыяктуу буюмдар
6202	Аялдар же кыздар үчүн пальто, чолок пальто, жамынма, плащтар, курткалар (анын ичинде лыжалык), ветровкалар, штормовкалар жана ушул сыяктуу буюмдар
6302	Шейшептер, стол жапкычтар, даараткана жана ашкана сүлгүлөрү 
6403	Резинадан, пластмассадан, табигый же композициялык булгаарыдан  турган такалуу жана үстү табигый булгаарыдан турган бут кийим 
9006	Фотокамералар (кинокамералардан тышкары); фотожарык бергичтер жана лампа-жарык бергичтер

____________
* Ушул тизмекти колдонуунун максаттары үчүн ЕАЭБ ТЭИ ТНдин кодун гана жетекчиликке алуу абзел, товардын аталышы колдонууга ыңгайлуу болуусу үчүн келтирилди.


